**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

**PROIECT DE HOTĂRÂRE nr. \_\_\_\_\_\_\_\_\_ din data de \_\_\_\_\_\_\_\_\_\_\_\_**

**privind aprobarea actualizării Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020”, a indicatorilor tehnici, precum și a indicatorilor economici aferenți Județului Satu Mare**

Consiliul Județean Satu Mare,

având în vedere Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_ al președintelui Consiliului Județean Satu Mare, anexat prezentului proiect de hotărâre,

ținând seama de:

- Adresa Apaserv Satu Mare S.A. nr. 20893/20.12.2022 înregistrată la registratura Consiliului Județean Satu Mare cu nr. 27869/21.12.2022;

- Nota de fundamentare nr. 20894/20.12.2022 a Apaserv Satu Mare S.A. privind aprobarea actualizării Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020”, a indicatorilor tehnici, precum și a indicatorilor economici aferenți Județului Satu Mare, înregistrată la registratura Consiliului Județean Satu Mare cu nr. 27870/21.12.2022;

- Avizul favorabil nr. 15223/13.09.2022 al Comisiei Tehnico-Economice a Apaserv Satu Mare S.A. privind actualizarea Studiului de fezabilitate pentru ”Proiectul regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020” înregistrat la registratura Consiliului Județean Satu Mare cu nr. 27871/21.12.2022;

- Prevederile art. 15 lit. b) din H.G. nr. 907/2016 privind etapele de elaborare și conținutul-cadru al documentațiilor aferente obiectivelor de investiții finanțate din fonduri publice, cu modificările și completările ulterioare, precum și documentația tehnico-economică a proiectului actualizată în baza Anexei 4 art. 5 lit. a) și b) din H.G. nr. 28/2008 privind aprobarea conținutului-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenții;

- Hotărârea Consiliului Județean Satu Mare nr. 29/2018 privind aprobarea Master Planului în sectorul de apă și apă uzată din județul Satu Mare actualizat - revizia februarie 2018 aferent ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020”;

- Hotărârea Consiliului Județean Satu Mare nr. 162/2022 privind aprobarea Master Planului Actualizat în sectorul de apă și apă uzată din județul Satu Mare;

- Hotărârea Consiliului Județean Satu Mare nr. 60/2021 privind aprobarea reviziei Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020” și a indicatorilor tehnico-economici aferenți județului Satu Mare;

- Hotărârea Consiliului Județean Satu Mare nr. 28/2022 privind aprobarea actualizării Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020” și a indicatorilor economici aferenți județului Satu Mare

- Prevederile Capitolului 3.2.1 *Studiu de fezabilitate* din Ghidul Solicitantului – Dezvoltarea infrastructurii integrate de apă și apă uzată – Condiții specifice de accesare a fondurilor, versiunea revizuită,

- Decizia de punere în aplicare a Comisiei Europene nr. 1741/11.03.2021 de aprobare a contribuției financiare la proiectul major ”Proiectul regional de dezvoltare a infrastructurii de apă și apă uzată în județul Satu Mare”, selectat în cadrul programului operațional ”Infrastructură Mare” în România și Contractul de finanțare nr. 278/19.11.2019,

luând în considerare:

* prevederile art. 12 alin. (1) lit. c) din Legea serviciului de alimentare cu apă și de canalizare nr. 241/2006, republicată cu modificările și completările ulterioare;
* prevederile art. 44 alin. (1) din Legea 273/2006 privind finanțele publice locale, cu modificările și completările ulterioare;

în conformitate cu prevederile art. 173 alin (1) lit. b) și ale alin. (3) lit. f) precum și cele ale art. 182 alin (1) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E:**

**Art. 1.**Se aprobă actualizarea Studiului de fezabilitate privind lucrările de investiții din cadrul ”Proiectului regional de dezvoltare a infrastructurii de apă și apă uzată din județul Satu Mare / Regiunea Nord-Vest, în perioada 2014-2020”.

**Art. 2.** Se aprobă indicatorii tehnici, precum și indicatorii economici aferenți Județului Satu Mare privind lucrările de investiții din cadrul ”Proiectului regional de dezvoltare a infrastructurii de apă și apă uzată din județul Satu Mare / Regiunea Nord-Vest, în perioada 2014-2020”, potrivit ***Anexei*** care face parte integrantă din prezenta hotărâre.

**Art. 3.** Cu ducerea la îndeplinire a prezentei se încredințează Asociația de Dezvoltare Intercomunitară pentru Servicii în Sectorul Apă și Apă Uzată din Județul Satu Mare, Apaserv Satu Mare S.A. și Direcția dezvoltare regională din cadrul aparatului de specialitate al Consiliului Județean Satu Mare.

**Art. 4.** Prezenta hotărâre se comunică Asociației de Dezvoltare Intercomunitară pentru Servicii în Sectorul Apă și Apă Uzată din Județul Satu Mare, Apaserv Satu Mare S.A. și Direcției dezvoltare regională din cadrul aparatului de specialitate al Consiliului Județean Satu Mare.

**Satu Mare, \_\_\_\_\_\_\_\_\_\_\_\_2022**

**INIŢIATOR:**

**PREŞEDINTE,AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red. Tehn. T.L.R../Exemplare 5

**ROMÂNIA**

**JUDEŢUL SATU MARE**

**CONSILIUL JUDEŢEAN**

**CABINET PREŞEDINTE**

**Nr.\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**privind aprobarea actualizării Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020”, a indicatorilor tehnici, precum și a indicatorilor economici aferenți Județului Satu Mare**

Proiectul regional de dezvoltare a infrastructurii de apă și apă uzată din județul Satu Mare/ Regiunea Nord-Vest, în perioada 2014-2020 continuă procesul investițional derulat prin POS Mediu 2007 – 2013.

Principalele rezultateurmărite prin promovarea investițiilor în domeniul apei și apei uzate -în cadrul POIM - Axa Prioritară 3, Obiectivul Specific 3.2. *Creșterea nivelului de colectare și epurare a apelor uzate urbane, precum și a gradului de asigurare a alimentarii cu apă potabilă a populației* vizează realizarea angajamentelor ce derivă din directivele europene privind epurarea apelor uzate (91/271/EEC) și calitatea apei destinate consumului uman (Directiva 98/83/CE), respectiv:

* ape uzate urbane colectate și epurate (din perspectiva încărcării organice biodegradabile) pentru toate aglomerările mai mari de 2.000 l.e. și
* serviciu public de alimentare cu apă potabilă, controlată microbiologic, în condiții de siguranță și protecție a sănătății, extins la populația din localitățile cu peste 50 locuitori.

Proiectul este finanțat prin POIM 2014-2020, conform Contractului de finanțare nr. 278/19.11.2019 și a fost aprobat de către Comisia Europeană prin Decizia nr. 1741/11.03.2021.

Prin Hotărârea Consiliului Județean Satu Mare nr. 60/2021 s-a aprobat revizia Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020” și a indicatorilor tehnico-economici aferenți județului Satu Mare, iar prin Hotărârea Consiliului Județean Satu Mare nr. 28/2022 s-a aprobat actualizarea Studiului de fezabilitate aferent ,,Proiectului regional de dezvoltare a infrastructurii de apă și apă uzată din județul Satu Mare/Regiunea Nord -Vest, în perioada 2014-2020”, și a indicatorilor economici aferenți județului Satu Mare.

Studiul de fezabilitate al proiectului, a fost elaborat de către S.C. ROMAIR Consulting SRL, în cadrul contractului de „*Asistență tehnică pentru pregătirea aplicației de finanțare și a documentațiilor de atribuire pentru Proiectul regional de dezvoltare a infrastructurii de apă și apă uzată din județul Satu Mare/ Regiunea Nord-Vest, în perioada 2014-2020*” nr. 128/15.04.2015 și a fost actualizat de către Prestator, împreună cu Apaserv Satu Mare SA conform HG nr. 28/2008, Anexa 4, art. 5, lit. a și e prin Avizul CTE nr. 15.223/13.09.2022, atașat prezentei, ca urmare a două evenimente care au avut loc după atribuirea Contractului de Lucrări POIM-SM-CL-11 ”Construcția, extinderea și reabilitarea facilităților de captare, tratare, înmagazinare și pompare apa în Localitățile Halmeu, Turț, Tarna Mare, Târșolț, Huta-Certeze și Negrești-Oaș”, după cum urmează:

1. Obiect nr. 5 „Captare apa bruta, extindere capacitate la sursa pentru localitatea Negrești-Oaș, UAT Negrești Oaș” – pentru sursa de apa, reprezentata de captare Talna, la faza de proiectare s-a modificat amplasamentul captării rezultând o lungime suplimentara de conducta de aducțiune de la noul amplasament în amonte până la amplasamentul din SF situat în aval;
2. Obiect nr. 7 „Stația de tratare a apei potabile cu front de captare Târșolț - UAT Târșolț” – după execuția a 3 foraje din 10 contractate s-au constatat debite reduse de exploatare care nu puteau asigura necesarul la sursa.

Actualizarea Studiului de fezabilitate presupune modificarea indicatorilor tehnici, precum și a indicatorilor economici aferenți Județului Satu Mare.

**Menționăm că modificările propuse nu schimbă scopul și obiectul inițial și se încadrează în bugetul total aprobat prin Contractul de finanțare nr. 278/19.11.2019, și actele adiționale aferente.**

În acest sens, Apaserv Satu Mare S.A a înaintat:

- Adresa nr. 20893/20.12.2022, înregistrată la registratura Consiliului Județean Satu Mare cu nr. 27869/21.12.2022,

- Nota de fundamentare nr. 20.894/20.12.2022 privind aprobarea actualizării Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare / Regiunea Nord-Vest, în perioada 2014-2020”, a indicatorilor tehnici, precum și a indicatorilor economici aferenți Județului Satu Mare, înregistrată la registratura Consiliului Județean Satu Mare cu nr. 27870/21.12.2022

- Avizul favorabil nr.15.223/13.09.2022 al Comisiei Tehnico-Economice a Apaserv Satu Mare S.A privind actualizarea Studiului de fezabilitate pentru ”Proiectul regional de dezvoltare a infrastructurii de apă și apă uzată din județul Satu Mare / Regiunea Nord-Vest, în perioada 2014-2020, înregistrat la registratura Consiliului Județean Satu Mare cu nr. 27871/21.12.2022, având ca anexe Memoriul tehnic si Raport de specialitate.

Având în vedere cele de mai sus,

În temeiul prevederilor art. 182 alin. (2) din Ordonanța de urgență nr. 57/2019 privind Codul administrativ, cu modificările și completările ulterioare,

**INIŢIEZ:**

**proiectul de hotărâre privind aprobarea actualizării Studiului de fezabilitate al ”Proiectului regional de dezvoltare a infrastructurii de apă și apă uzată din județul Satu Mare/Regiunea Nord-Vest, în perioada 2014-2020” a indicatorilor tehnici, precum și a indicatorilor economici aferenți Județului Satu Mare**

**INIŢIATOR:**

**PREŞEDINTE,**

**Pataki Csaba**

Red. Tehn. R.L.L../Exemplare 5